Elias Seppänen

Elias Seppänen (s. 31. lokakuuta 2003 Tammela) on suomalainen autourheilija. Seppänen ajoi vuonna 2022 Saksan ADAC GT Masters -sarjassa.

Ura 

Seppänen aloitti uransa Karting-luokissa voittaen vuonna 2016 Finnish Junior Championship Raket -luokan mestaruuden.

Vuonna 2019 Seppänen aloitti kilpauransa Kaakkois-Aasian Formula 4 -sarjassa. Hän saavutti 11 voittoa, seitsemän paalupaikkaa ja 28 palkintosijoitusta ja sijoittui sarjan toiseksi. Samana vuonna hän ajoi Suomessa Formula Academy Finland -sarjaa ja otti sieltä seitsemän palkintosijoitusta sijoittuen sarjan kolmanneksi. Vuonna 2020 Seppänen ajoi Saksan ADAC Formula 4 -sarjassa saavuttaen yhden voiton, yhden paalupaikan ja kymmenen palkintosijaa sijoittuen sarjan kolmanneksi. Vuonna 2021 Seppänen ajoi Formula Regional European Championship ajaen KIC Motorsport -tallissa saavuttaen vain yhden pisteen kauden aikana.

Vuonna 2022 Seppänen siirtyi ajamaan Saksan ADAC GT Masters -sarjaan.

Lähteet 
Elias Seppänen Driver Databasessa

Viitteet 

Suomalaiset autourheilijat
Vuonna 2003 syntyneet
Elävät henkilöt